31994D0467
L 190/28
JURNALUL OFÍCIAL AL UNIUNII EUROPENE
DECIZIA COMISIEI
din 13 iulie 1994
de stabilire a garanțiilor sanitare privind transportul ecvideelor provenite dintr-o țară terță către o altă țară terță în conformitate cu articolul 9 alineatul (1) litera (c) din Directiva 91/496/CEE a Consiliului
(Text cu relevanță pentru SEE)
(94/467/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (1), astfel cum a fost modificată ultima dată prin Decizia 92/438/CEE (2), în special articolul 9 alineatul (1) litera (c),
întrucât, în conformitate cu dispozițiile articolului 9 alineatul (1) litera (c) din Directiva 91/496/CEE, trebuie stabilite garanții sanitare privind transportul animalelor dintr-o țară terță către o altă țară terță; întrucât au fost semnalate anumite probleme în ceea ce privește transportul ecvideelor provenite dintr-o țară terță către o altă țară terță;
întrucât Comisia a fixat prin Decizia 92/260/CEE (3), astfel cum a fost modificată prin Decizia 93/344/CEE (4) condițiile de sănătate și certificarea sanitară necesară admiterii temporare a cailor înregistrați; întrucât aceste condiții oferă toate garanțiile necesare în ceea ce privește statutul sanitar al Comunității; întrucât, în ceea ce privește transportul ecvideelor provenite dintr-o țară terță către o altă țară terță, se recomandă respectarea condițiilor de sănătate stabilite de Decizia 92/260/CEE;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
(1) Ecvideele provenite dintr-o țară terță care sunt transportate într-o altă țară terță nu pot proveni decât dintr-o țară terță inclusă în anexa I a Deciziei 92/260/CEE.
(2) Ecvideele prevăzute la alineatul (1) trebuie însoțite de un certificat intitulat „Certificat de tranzit pentru transportul ecvideelor dintr-o țară terță către o altă țară terță”. Acest certificat trebuie să includă rubricile I, II și III ale certificatului de sănătate animală corespunzător țării terțe de origine prevăzut în anexa II la Decizia 92/260/CEE. Certificatul trebuie completat cu rubricile următoare:
Articolul 2
Prezenta decizie se adresează statelor membre.
Adoptată la Bruxelles, 13 iulie 1994.